Auglýsingasambandið og talsmenn Lexus deildu aðallega um magn losunar koltvísýrings sem var hátt miðað við aðra bíla , en talsmenn Lexus segja þessa tegund götujeppa losa mun minna en bílar með svipaða afkastagetu og af svipaðri stærð . Þó að auglýsingasambandið í Bretlandi hafi tekið undir þetta með talsmönnum Lexus bættu þeir við að yfirskriftin væri villandi vegna þess að hún gaf í skyn að götujeppinn losaði mun minna í samanburði við bíla almennt og þess vegna hefði hann lítil sem engin skaðleg áhrif á umhverfið . Sambandið ákvað að Lexus hefði ekki rétt til að gera þennan samanburð og tala um „ umhverfisvæni “ bíla í auglýsingum framvegis ef þeir gætu ekki sannað það . Dæmt var í málinu aðeins tveimur dögum á eftir að auglýsingaherferð um hvernig má draga úr koltvísýringslosun var sett af stað í Bretlandi .